Diari Oficial de la Generalitat Valenciana


Sumari del DOGV 6716, del 17-02-2012 (2012/1581)

RESOLUCIÓ de 19 de setembre de 2011, de la Direcció General de Qualitat Ambiental, per la qual acorda inscriure Oceansnell, SL en el Registre del Sistema Comunitari de Gestió i Auditoria Mediambientals (EMAS).
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6716

Data del DOGV
:   17-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1581


Data del document
:   19-09-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 19 de setembre de 2011, de la Direcció General de Qualitat Ambiental, per la qual acorda inscriure Oceansnell, SL en el Registre del Sistema Comunitari de Gestió i Auditoria Mediambientals (EMAS). [2012/1581]  
Vista la sol·licitud d'inscripció en el Registre de Centres amb Sistema Comunitari de Gestió i Auditoria Mediambientals (EMAS), presentada per Carolina Assadi García en representació de l'entitat Oceansnell, SL, amb CIF B-97886055 i domicili social a l'avinguda de Benjamin Franklin, 12, 46018 Paterna (València), s'emet esta resolució, de conformitat amb els següents antecedents de fet:  
  
Primer. Amb data 8 de juny de 2011 té entrada en el Registre auxiliar del Centre de Tecnologies Netes una sol·licitud d'inscripció en el Registre de Centres amb Sistemes de Gestió Mediambiental de la Comunitat Valenciana segons el Reglament comunitari EMAS de Carolina Assadi García, en representació d'Oceansnell, SL, per a les activitats de consultoria cientificotècnica del medi ambient marí i laboratori de biologia marina, desplegades al seu centre situat a l'avinguda de Benjamin Franklin, 12, 46090 Paterna (València).  
  
Segon. Amb data 14 de setembre de 2011, l'interessat aporta la documentació complementària exigida per a la inscripció en el Registre.  
Consta en l'expedient la documentació pertinent i la declaració mediambiental original corresponent al període de 2010, validada pel verificador mediambiental LGAI Technological Center, SA, acreditat per ENAC amb el número ES-V-0011.  
  
Fonaments de dret  
  
Primer. Per mitjà del Reial Decret 85/1996, de 26 de gener, s'establixen les normes per a l'aplicació del Reglament (CEE) núm. 1836/1993, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria mediambientals.  
  
Segon. El Consell, a través del Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què es referix el reglament comunitari esmentat, i per mitjà de l'Orde de 5 de març de 1999, de la Conselleria de Medi Ambient, es crea i es regula el Registre de Centres de la Comunitat Valenciana que tinguen implantat un sistema de gestió mediambiental d'acord amb els requisits del Reglament EMAS.  
  
Tercer. El Reglament (CE) núm. 761/2001, de 19 de març, que deroga el Reglament (CEE) núm. 1836/1993, establix un sistema comunitari de gestió i auditoria mediambientals (EMAS) que permet la participació amb caràcter voluntari de les organitzacions per a l'avaluació i millora del comportament mediambiental i la difusió de la informació.  
  
  
Quart. El Reglament (CE) núm. 1221/2009, de 25 de novembre, que deroga el Reglament (CE) núm. 761/2001, i les decisions 2001/681/CE i 2006/193/CE, de la Comissió, permeten la participació voluntària d'organitzacions en un sistema comunitari de gestió i auditoria mediambientals (EMAS).  
  
Quint. En l'àmbit de la Comunitat Valenciana, per mitjà del Decret 5/2011, de 21 de juny, del president de la Generalitat, s'assignen a la Conselleria d'Infraestructures, Territori i Medi Ambient les competències en matèria de medi ambient. Al seu torn, i d'acord amb l'article 17 del Decret 75/2011, de 24 de juny, del Consell, la Direcció General de Qualitat Ambiental exercix, entre altres, les funcions en matèria de control de la contaminació. D'altra banda, d'acord amb la disposició transitòria del Decret 112/2011, de 2 de setembre, pel qual s'aprova el Reglament Orgànic i Funcional, i amb el Decret 144/2005, de 7 d'octubre, pel qual es crea el Centre de Tecnologies Netes, corresponen a l'Àrea del Centre de Tecnologies Netes les funcions de tramitació de qualsevol procediment d'interés que li siga encomanat per la Direcció General.  
Vist tot això, així com l'informe proposta del cap de l'Àrea del Centre de Tecnologies Netes, resolc:  
  
Inscriure en el Registre del Sistema Comunitari de Gestió i Auditoria Mediambientals (EMAS), d'acord amb el Reglament (CE) núm. 1221/2009, de 25 de novembre, Oceansnell SL, amb el número:  
ES-CV-000043  
Per a les activitats de consultoria cientificotècnica del medi ambient marí i laboratori de biologia marina, desplegades al seu centre situat a l'avinguda de Benjamin Franklin, 12, 46154 Paterna (València).  
La declaració mediambiental ha de ser actualitzada i validada anualment, d'acord amb el Reglament (CE) núm. 1221/2009, i s'ha de presentar davant de la direcció general competent en el Registre de Centres que tinguen implantat un sistema de gestió mediambiental d'acord amb els requisits del Reglament EMAS.  
De la mateixa manera, tots els elements del sistema de gestió mediambiental han de ser revisats en un període no superior a 36 mesos, és a dir, abans del 15 d'abril de 2014, i posteriorment s'ha de presentar la nova declaració mediambiental validada davant de la direcció general competent en el Registre de Centres que tinguen implantat un sistema de gestió mediambiental d'acord amb els requisits del Reglament EMAS.  
  
Contra esta resolució, que no posa fi a la via administrativa, es pot presentar un recurs d'alçada davant de la Secretaria Autonòmica de Territori, Medi Ambient i Paisatge de la Conselleria d'Infraestructures, Territori i Medi Ambient, en el termini d'un mes des de l'endemà de la notificació, d'acord amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener.  
  
Paterna, 19 de setembre de 2011. El director general de Qualitat Ambiental: Vicente Tejedo Tormo.